Den Vest-Sjællandske Avis, 1817-11-29
Oversigt over Dagens udenlandske Nyheder. Naar man har seet sig lidt om i Europa, saa maae man strax vende Blikket hen til Amerika, her er Politikens Brændepunkt, herfra udgaae de Rystelser, som endog sætte vor fredelige Verdensdeel i Bevægelse. Den eneste spanske Colonie, som ret nyder en dyb Rolighed er Buenos Ayres; den fører vel Krig i Peru og har der erobret Fæstningen Aranco den 27de Mai; men den nyder indvortes Fred, den 9de Juli have de forenede Provindser, som udgjøre denne Republik, celebreret Aarsdagen for Erklæringen af deres Uafhængighed med stor Høitidelighed. – Redacteuren har stedse staaet i den Formening, at Mexico er langfra at være aldeles undertvunget af Spanierne, at disse blot have de sydlige Provindser, Hovedstaden, og Søekysterne ved den mexicanske Bugt i Besiddelse, men at de nordvestlige biergfulde og vidt udstrakte Lande stedse ere i Jndependenternes Hænder; de sidste Efterretninger synes at bekræfte denne Formodning Man hører at den bekiendte Mina, som er landet i Provindsen Texas, har slaget Spanierne i flere smaae Fægtninger, og er i Begreb med at trække 10000 Mand Gueriller til sig; hans egen Styrke bestod af en Stab paa 40 Officerer, 20 Guider, 50 Æresgarder, 80 frivillige Officerer, et rødt Hu for Regiment paa 120 Mand, et blaat paa 40, 110 Mand ridende Artillerie, 2 Compagnier Sotopaa 116, et Americansk Regiment paa 250, et Mexicansk paa 240, nok et paa 86, 150 Sappeurer, Skibenes og Forternes Besætning, 14 Feld kanoner, 13 Beleirings Stykker, 10000 Musketer og 100000 Pund Krudt o. s. v. Med denne Magt skal han være trængt frem, selv efter Efterretninger fra Spansk Side, til Staden St. Louis de Potost, som har 12000 Jndvaanere; et Corps paa 8000 Roialister under Arrendonos Befaling, er slaget af ham med et Tab af 200 Mand, og han er marscheret til det indre af Riget; paa den anden Side have Rotalisterne igien taget Staden Soto la Marina tilbage, som Mina havde forladt, og overfaldet og tilintetgjort den 19de Junii et Detaschement af 40 Jnsurgentere, under Majorerne Perrys og Gordons Commando (vist Amerikanere) som vilde escortere den fangne spanske General Bernardo til Guteres. – Paa Øen Amalia, som ligger ved Kysten af Florida, ere store Forandringer foregaaede. Mac Gregor har forladt den d. 5te September, og overgivet Commanden til Oberst Erviin. Men den 17de kom Commandore Aury dertil med 14 bevæbnede Skibe og 4 Spanske Priser, tog Øen og Staden Fernandina, som ligger paa den, i Besiddelse i den Mexicanske Republiks Navn, betalte Tropperne deres tilgodehavende Sold, og udstædte en Proclamation til Jndvaanerne; han og en forhenværende Sheriff i Staden Nye=Bork Hubbard, deelte Magten imellem sig; den første kalder sig Gouverneur over Øen Florida, og den sidste, Overbefalingsmand over Armeen og Marinen. - OmMorillos forgiæves Angreb paa Øen Margaretha, læser man nu i Coureren 6 officielle Bulletins fra Jnsurgenternes Side. Morillo landede den 14de Julii paa Øen med 22 Skibe og 3000 Mand, og indlod sig i forgiæves Underhandlinger med Jnsurgenterne; disses General Don Estevan Gomme; sendte strax Tropper imod ham; forgiæves søgte disse at lokke ham ned paa Sletterne, for at betiene sig af deres Overlegenhed af Cavallerie. Morillo marscherede forsigtig langs med Søekysten og tog Fæstningen Pampatar; herfra marscherede han mod Hovedstaden Assumption; Jndependenterne samlede sig til dens Forsvar; d. 31te Julii forefaldt en Hovedtræfning. Don Gomez reed imellem Geledderne, opmuntrede sine Folk til Tapperhed, og betydede dem at Æren var vigtigere end Livet, med Cavalleriet gjorde han selv to Angreb paa Spanierne som mislykkedes, Hesten blev skudt under ham; men ved det tredie Angreb bragtes der Forvirring, ind i den Spanske Colonne, Kl. 3 om Eftermiddagen var Slaget afgjort, Morillo trak sig tilbage med 500 Mands Tab, og Jnsurgenterne forfulgte ham indtil Nattens Komme. Morillo indskibede sig nu og angreb Øen fra en anden Kant; den 7de August overfaldt han Staden St. Juan, han erobrede Byen men Castellet holdt sig; Don Gomez ilede det til Hielp; et heftigt Slag reiste sig nu for dets Muure, stort var Tabet paa begge Sider, Castellet sprang tilsidst i Luften, men Morillo følte sig dog ikke i Stand til at holde sig i Staden; han lod nu alt det ødelægge og opbrænde, som han kunde, og indskibede sig paa nye, og den 17de August forlod han Øen med et Tab af 1000 Mand. Den 31te September ankom han til la Guira, og skyndte sig strax at marschere derfra, for at komme Staden Carraccas til Hielp, som var beleiret af General Paez og var i stor Nød; Bolivar marscherer nu mod Morillo, og troer sig stærk nok til at modstaae ham; Morillo har afsat General-Capitainen Moro, som var for grusom og ødsel, den Americanske Fregat Congres, som har krydset i den Mexicanske Bugt har bragt disse Efterretninger; den fandt de af Spanierne besatte Søestæder saa ud sultede, at den ikke var i Stand til der at forsyne sig med de fornødne Levnetsmidler.